«Melbourne» har flere betydninger.

Historisk bilde av Melbourne, malt i 1840.
**Melbourne** er hovedstad i den australske delstaten Victoria og er den nest største byen i Australia med et antatt innbyggertall i 2012 på 4,08 millioner. Byen er en av verdens større byer når det gjelder utstrekning. Melbourne er en viktig by for Australias industri og finans, en tredjedel av de største utenlandske selskapene i Australia har hovedkontor her. Melbourne har også Australias største havn. Australia har tradisjon for å produsere biler, og i bydelen Port Melbourne ligger Holdens motorfabrikk. GM har også en større fabrikk i Dandenong hvor de produserer lastebiler.

Klima
-----

Klimaet i Melbourne er mildt, men byen er kjent for skiftende vær, og det sies at Melbourne har fire årstider på ett døgn. Det finnes årstider i staten Victoria og Melbourne. Årstidene er motsatt av Norge. Vinteren i Melbourne er fra juni til september, og temperaturene ligger normalt mellom 5 og 15 grader. Det kan også være varmere, men sjelden kaldere. Ingen har vinterdekk på bilene i Melbourne, men pendlere fra innlandet kan oppleve frost og glatte veier. Sommertemperaturene ligger normalt mellom 20 og 30 grader. I perioder kan temperaturen ligge på rundt 40 grader.

Kultur
------

Ethiad Stadium (Docklands Stadium)
Melbourne anses av mange for å være Australias kulturelle hovedstad, med et yrende film-, kunst- og designmiljø. 

I tillegg til å være en kulturell hovedstad er også Melbourne et knutepunkt for store internasjonale idrettsarrangementer. Byen har i mange år arrangert Australian Open, en av 4 grand slam turneringer i tennis, og ikke minst har Formel 1 sirkuset lagt sitt åpningsløp til Albert Park Lake i Melbourne de siste årene. I nær tilknytning til sentrum finnes Melbourne Cricket Ground (MCG) som innehar posisjonen som Australias hovedarena for internasjonale cricketmatcher, og som kan ta i mot nærmere 100 000 tilskuere. Her spilles også flere Aussie rules kamper. Hele 9 av 16 lag har base i Melbourne og nærområder. Docklands Stadium ved Southern Cross stasjon er også vertskap for flere hjemmekamper i AFL. AFL sesongen spilles fra april til september og hver kamp trekker et sted mellom 20 000 og 90 000 tilskuere.

Historie
--------

Melbourne ble grunnlagt den 10. mai 1835 av en gruppe nybyggere ledet av John Batman og John Pascoe Fawkner, i motsetning til flere av Australias andre storbyer som ble grunnlagt som straffekolonier. Da det ble oppdaget gull i Victoria vokste byen sterkt. På 1880-tallet var byen den nest største i det britiske imperiet.

1. januar 1901 ble Melbourne hovedstad for den australske føderasjonen. I 1927 ble hovedstaden flyttet til Canberra.

Utover første halvdel av 1900-tallet vokste byen jevnt. Da Melbourne avholdt Sommer-OL i 1956 var det første gang de Olympiske leker ble avholdt på den sørlige halvkule.

Lokalt styre
------------

Bolte Bridge
Melbourne CBD sett från ovan Kings Domain
Luna Park, Palais Theatre
Melbourne er delt inn i flere mindre kommuner. En av disse er «City of Melbourne» som dekker de sentrale handelsområdene. Det finnes et byråd og en direkte valgt ordfører som bare styrer i «City of Melbourne», men blir sett på som hele byens ordfører. Resten av byen er delt inn i 30 kommuner. Disse har egne byråd og har ansvar for en rekke oppgaver gitt av delstaten; blant annet søppelsortering, barnehager, helse og eldreomsorg. 

De bestemmelser som omfatter hele byen blir som regel bestemt av delstatsmyndighetene. Blant annet gjelder dette veier, undervisning, infrastruktur, politi og kollektivtransport. Fordi tre fjerdedeler av befolkningen i delstaten Victoria bor i Melbourne har delstaten vært motvillig til å sentralisere myndighetene i byen.

Transport
---------

Melbourne lufthavn, Tullamarine.
Melbourne har verdens største trikkenettverk
Melbourne har verdens største trikkenettverk med 28 linjer og mer enn 1800 trikkestopp. Trikken fungerer som et symbol på Melbourne. Melbourne har også et utbredt nettverk av pendlertog, som frakter reisende fra forstedene inn og ut av bykjernen.

Melbourne har to flyplasser, Tullamarine og Essendon. Tullamarine er byens hovedflyplass, og Australias nest største. I 2007-2008 hadde den 24,260,000 reisende.[] Lufthavnen ble åpnet i 1960. Den eies og drives av Australia Pacific Airports Corporation Limited. Flyplassen ble bygget i 1970 for å erstatte Essendon lufthavn, 4,1 mil fra Melbourne lufthavn.

Universiteter
-------------

University of Melbourne
I sentrum av Melbourne
Melbourne sett fra havnen
Melbourne, sett fra sjøen
Melbourne er en populær by å studere i og har syv universiteter.

* University of Melbourne
* Monash University
* Deakin University
* Victoria University
* La Trobe University
* RMIT University
* Swinburne University

Kjente personer fra Melbourne
-----------------------------

* Nellie Melba (1861–1931), sanger
* Percy Code (1888–1953), kornettist
* Rupert Murdoch (født 1931), investor, forlegger, forretningsdrivende
* Germaine Greer (født 1939), forfatter og professor emerita i engelsk og moderne litteratur ved Universitetet i Warwick i England
* John Farnham (født 1949), sanger/musiker
* Flea (født 1962), musiker i Red Hot Chili Peppers
* Jennifer Holliday (født 1964), softballspiller
* Eric Bana (født 1968), skuespiller
* Kylie Minogue (født 1968), sanger
* Cate Blanchett (født 1969), skuespiller
* Nicole Richardson (født 1970), softballspiller
* Dannii Minogue (født 1971), sanger
* Mark Philippoussis (født 1976), tennisspiller
* Paul Hanley (født 1977), tennisspiller
* James Wan (født 1977), regissør/manusforfatter
* Leigh Whannell (født 1977), skuespiller/manusforfatter
* Anna Torv (født 1979), skuespillerinne
* Neil Robertson (født 1982), snookerspiller
* Emily Browning (født 1988), skuespiller
* Chet Faker (født 1988), artist og låtskriver
* Tessa James (født 1991), skuespiller

Vennskapsbyer
-------------

Melbourne har seks vennskapsbyer:

* Japans flagg Osaka, Japan, 1978
* Kinas flagg Tianjin, Kina, 1980
* Hellas’ flagg Thessaloniki, Hellas, 1984
* USAs flagg Boston, USA, 1985
* Russlands flagg St. Petersburg, Russland, 1989
* Italias flagg Milano, Italia, 2004

Se også
-------

* Melbourne lufthavn, Tullamarine
* Melbourne Grand Prix Circuit
* Western Bulldogs

Referanser
----------

1. ↑  «City of Melbourne — International relations — Sister cities». City of Melbourne. Arkivert fra originalen 26. september 2008. Besøkt 4. april 2008.

Eksterne lenker
---------------

* (en)  Melbourne hos Wikivoyage
* Offisiell Melbourneguide
* Offisiell side for Victoria
* City of Melbourne
* Melbourne guide Arkivert 6. november 2020 hos Wayback Machine.
* Transport:Tram
* Transport:Metlink

  

* Utsikt over Melbourne og Yarra RiverUtsikt over Melbourne og Yarra River
* Utsikt mot South Melbourne og Albert ParkUtsikt mot South Melbourne og Albert Park
* Flinders Street Station med trikk og gul MelbournetaxiFlinders Street Station med trikk og gul Melbournetaxi
* Esplanade, St.KildaEsplanade, St.Kilda

Et panoramabilde av byens havn og skyskrapere

| * v
* d
* r
De olympiske ringer Arrangørbyer av De olympiske sommerlekene |
| --- |
| **1896**: Athen • **1900**: Paris • **1904**: St. Louis • **1908**: London • **1912**: Stockholm • ***1916** avlyst grunnet første verdenskrig* • **1920**: Antwerpen • **1924**: Paris • **1928**: Amsterdam • **1932**: Los Angeles • **1936**: Berlin • ***1940** & **1944** avlyst grunnet andre verdenskrig* • **1948**: London • **1952**: Helsingfors • **1956**: Melbourne • **1960**: Roma • **1964**: Tokyo • **1968**: Mexico by • **1972**: München • **1976**: Montréal • **1980**: Moskva • **1984**: Los Angeles • **1988**: Seoul • **1992**: Barcelona • **1996**: Atlanta • **2000**: Sydney • **2004**: Athen • **2008**: Beijing • **2012**: London • *2016*: *Rio de Janeiro* • *2020*: *Tokyo* • *2024*: *Paris* • *2028*: *Los Angeles* |

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Brockhaus Enzyklopädie **·** Encyclopædia Universalis **·** Nationalencyklopedin **·** VIAF **·** GND **·** LCCN **·** BNF **·** BNF (data) **·** LIBRIS **·** SUDOC **·** NDL **·** NKC **·** BNE **·** GeoNames **·** BBC Things **·** MusicBrainz
 |